Mizele din spatele întâlnirii lui Klaus Iohannis cu Joe Biden. Se negociază susținerea președintelui României la șefia NATO?
Președintele României, Klaus Iohannis, s-a întâlnit marți, 7 mai, cu președintele american Joe Biden, în Statele Unite ale Americii. Vizita are o însemnătate cu atât mai mare în contextul în care președintele României și-a anunțat candidatura la funcția de secretar general al NATO pentru anul acesta și în care se împlinesc 20 de ani de la aderarea la Alianța Nord-Atlantică.